Lexikos is 'n tydskrif vir die leksikografiese vakspesialis en word in die AFRI-LEX-reeks uitgegee. "AFRILEX" is 'n akroniem vir "leksikografie in en vir Afri-ka". Van die sesde uitgawe af dien Lexikos as die amptelike mondstuk van die African Association for Lexicography (AFRILEX), onder meer omdat die Buro van die WAT juis die uitgesproke doel met die uitgee van die AFRILEX-reeks gehad het om die stigting van so 'n leksikografiese vereniging vir Afrika te bevorder.